Gedagte vir die dag: ’n God wat vergeweArgieffoto U is ’n God wat vergewe, genadig, barmhartig, lankmoedig, vol liefde. U het hulle nie verlaat nie. (Neh 9:17) Hier is ’n prentjie van genade wat jy nie moet vergeet nie: Elke keer as jy huil en sê jy is jammer, elke keer as jy sê “Here, red my”, red Hy jou. Wat gebeur elke keer as Israel klaar hulle koppe gestamp het, elke keer as hulle besef hulle het ’n fout gemaak? Wat moet jy doen as jy vandag besef daar is ’n ander koning oor jou lewe, daar is ’n ander baas, ’n ander leier, iets wat hiet en gebied en iets wat vat en steel? Sê jy is jammer – al is dit die tiende keer wat jy jammer sê – en vra die Here om jou te vergewe. Ons lees in die Bybel God sal ons vergewe. Erken jou sonde en lê dit af. Sê dan met die Here se hulp nee vir enige sonde in jou lewe. Moenie dat sonde jou baas word nie.